ഗ്രീന് ഷീല്ഡ് സ്റ്റാറ്റസുള്ളവര്ക്ക് കോവിഡ് നിയന്ത്രണങ്ങളില് ഇളവ്: ബഹ്റൈന് ടാസ്ക് ഫോഴ്സ് മനാമ: ഗ്രീന് ഷീല്ഡ് സ്റ്റാറ്റസുള്ളവര്ക്ക് കോവിഡ് നിയന്ത്രണങ്ങളില് ഇളവ് നല്കി ബഹ്റൈന്. വാക്സിന് സ്വീകരിക്കുകയോ കോവിഡ് ബാധിച്ച് രോഗമുക്തരാവുകയോ വഴി ഗ്രീന് ഷീല്ഡ് സ്റ്റാറ്റസുള്ളവര്ക്കാണ് ക്വാറന്റെയ്ന് നിബന്ധനയില് ഇളവ് നല്കിയത്. ഈ വിഭാഗങ്ങളില് ഉള്പ്പെടുന്നവര് കോവിഡ് രോഗിയുമായി അടുത്ത സമ്ബര്ക്കത്തില് വന്നാല് ഇനി മുതല് ക്വാറന്റെയ്നില് പോകേണ്ടതില്ലെന്ന് ബഹ്റൈന് ടാസ്ക് ഫോഴ്സ് അറിയിക്കുന്നത്. ഒക്ടോബര് 15 വെള്ളിയാഴ്ച്ച മുതല് ഇളവ് പ്രാബല്യത്തില് വന്നു. ഗ്രീന് ഷീല്ഡ് സ്റ്റാറ്റസുള്ളവര്ക്ക് രോഗികളുമായി സമ്ബര്ക്കമുണ്ടായാല് ക്വാറന്റെയ്ന് ആവശ്യമില്ലെങ്കിലും രണ്ട് തവണ പിസിആര് പരിശോധന നടത്തേണ്ടതുണ്ട്. രോഗിയുമായി സമ്ബര്ക്കമുണ്ടായ ആദ്യ ദിവസവും ഏഴാം ദിവസവുമാണ് പി.സി.ആര് പരിശോധന നടത്തേണ്ടത്. ഗ്രീന് ഷീല്ഡ് സ്റ്റാറ്റസില്ലാത്തവര് കോവിഡ് രോഗിയുമായി സമ്ബര്ക്കത്തിലേര്പ്പെട്ടാല് ഏഴ് ദിവസം ക്വാറന്റെയ്നില് കഴിയണം. ഇതിനോടൊപ്പം ഒന്നാം ദിവസവും ഏഴാം ദിവസവും പി.സി.ആര് പരിശോധന നടത്തുകയും ചെയ്യണമെന്നാണ് നിര്ദ്ദേശം. രോഗലക്ഷണങ്ങള് പ്രകടമാവുന്ന എല്ലാവരും കോവിഡ് പരിശോധന നടത്തണമെന്നും നിര്ദേശിച്ചിട്ടുണ്ട്. രാജ്യത്തെ ജനങ്ങളുടെ പ്രതിരോധ ശേഷി വര്ദ്ധിപ്പിക്കുന്നതില് വാക്സിനേഷനും ബൂസ്റ്റര് ഡോസുകളും ഫലപ്രദമാണെന്നതിന്റെ തെളിവാണ് രോഗവ്യാപനം കുറയുന്നതെന്നും അധികൃതര് വ്യക്തമാക്കി. Tags latest news GULF international news bahrain Quarantine Covid Relaxations shortlink